Foto: Slang sluk vlakvark glo heel in | Maroela Media
Die foto wat Bobby van Jaarsveld op Facebook gelaai het.
Gebruikers van sosiale media trek die egtheid van 'n foto, wat die sanger Bobby van Jaarsveld Saterdag op sy Facebook-blad geplaas het, in twyfel.
Bobby het die foto Saterdag publiseer en geskryf dat sy skoonouers op hul plaas buite Brits op Sandrif op dié luislang, wat hom vermoedelik teen die elektriese heining doodgeskok het, afgekom het. Hulle het die slang oopgesny en op die vark afgekom. Hy het Maandag egter bevestig die slang was nie op sy skoonouers se plaas nie, maar wel op 'n buurman se plaas. "Dit is regte foto's. Dit was 'n 4.1m luislang wat teen die heining doodgeskok het. Toe hulle hom oopsny was daar 'n groot vlakvark in sy lyf. So dis die storie. Glo dit of nie. Dit bly erg!" het hy Maandag geskryf.
Ronel Brink, Bobby se ma en bestuurder, het aan Maroela Media bevestig 'n lid van sy skoonfamilie het die foto's vir hom op sy selfoon aangestuur. "Dit is waarskynlik op een van die buurplase geneem, maar in die stadium weet ons nie op wie presies se plaas die foto geneem is nie. Alles wat ons hoor is dus tweedehandse inligting wat ons ontvang het. So ek wil nie regtig vir die egtheid van die foto pa staan nie," het Brink skertsend gesê.
Bobby van Jaarsveld luislang vark
Ses beseer in roof by Kaapstad-winkel
Glo nie Bobby sal jok nie!! Al wat ek weet daardie slang is tweekeer so dik soos die man in die agterkant se been!! Ek sal maar in my pasoppens wees vir so 'n outjie!!!!